b'\n_START_ARTICLE_\n\xc5\xbdanna Block\n_START_PARAGRAPH_\n\xc5\xbdanna Block (ukr. \xd0\x96\xd0\xb0\xd0\xbd\xd0\xbd\xd0\xb0 \xd0\x91\xd0\xbb\xd0\xbe\xd0\xba) (s. 6. hein\xc3\xa4kuuta 1972 Ni\xc5\xbeyn, Ukrainan sosialistinen neuvostotasavalta) on ukrainanjuutalainen pikajuoksija._NEWLINE_\xc5\xbdanna Block on omaa sukuaan Tarnopolska (ukr. \xd0\xa2\xd0\xb0\xd1\x80\xd0\xbd\xd0\xbe\xd0\xbf\xd0\xbe\xd0\xbb\xd1\x8c\xd1\x81\xd0\xba\xd0\xb0), mutta h\xc3\xa4n on k\xc3\xa4ytt\xc3\xa4nyt uransa aikana useaa sukunime\xc3\xa4. Menty\xc3\xa4\xc3\xa4n naimisiin aitajuoksija Ihor Pintusevyt\xc5\xa1in (ukr. \xd0\x86\xd0\xb3\xd0\xbe\xd1\x80 \xd0\x9f\xd1\x96\xd0\xbd\xd1\x82\xd1\x83\xd1\x81\xd0\xb5\xd0\xb2\xd0\xb8\xd1\x87) kanssa h\xc3\xa4n vaihtoi sukunimens\xc3\xa4 miehens\xc3\xa4 nimeen. Toisen avioliittonsa j\xc3\xa4lkeen h\xc3\xa4net tunnettiin hetken aikaa yhdistelm\xc3\xa4nimell\xc3\xa4 Pintusevyt\xc5\xa1-Block mutta nyky\xc3\xa4\xc3\xa4n h\xc3\xa4net tunnetaan miehens\xc3\xa4 ja valmentajansa Mark Blockin sukunimell\xc3\xa4._NEWLINE_Block lopetti kilpauransa vuonna 2006. H\xc3\xa4nt\xc3\xa4 ep\xc3\xa4iltiin jo uransa aikana yhteyksist\xc3\xa4 Balco-laboratorion doping-ohjelmaan. H\xc3\xa4nen miehens\xc3\xa4 Mark Block sai vuonna 2011 kymmenen vuoden urheilun toimintakiellon, kun h\xc3\xa4nen todettiin v\xc3\xa4litt\xc3\xa4neen dopingaineita vaimolleen. Lokakuussa 2011 \xc5\xbdanna Block sai kahden vuoden kilpailukiellon. H\xc3\xa4nen kilpailutuloksensa 30. marraskuuta 2001 l\xc3\xa4htien hyl\xc3\xa4ttiin takautuvasti ja n\xc3\xa4in h\xc3\xa4n menetti Pariisin MM-kilpailuiden 2003 MM-hopeansa 100 metrin juoksusta.'